KRAJEVNA SKUPNOST BANJŠICE

# ZAPISNIK 15. REDNE SEJE SVETA KS

# Datum: 26.3.2024

Pričetek sejeob 19.00 h

**Prisotni**: Lilijana Lazar Šuligoj, Izidor Žbogar, Simon Jakopič, Simon Humar, Maja Jakopič, Alojz Testen

**Opravičeno odsotni:** Dejan Strgar

**Dnevni red**

1. **Potrditev zapisnika 14. redne seje sveta KS Banjšice**
2. **Priprava predlogov za participativni proračun za leto 2025-2026**
3. **Pregled tekočih projektov KS Banjšice in planiranje nadaljevanja del**
4. **Razno**

Dnevni red je bil soglasno sprejet

1. **Zapisnik 14. redne seje je soglasno sprejet**
2. **Priprava predlogov za participativni proračun za leto 2025- 2026**

* **Mladinski prostor in prostor za pevske vaje:**

Ureditev prostorov v »Stari trgovini«, za namen mladinskega prostora in prostora za pevske vaje.

Mladi na Banjšicah nimajo primernega prostora za druženje v prostem času. Menimo da bi bilo primerno, da bi uredili prostore, ki sedaj nimajo drugega namena uporabe. V tem sklopu pa bi se uredilo tudi prostor za pevske vaje, saj sedaj pevci nimajo primernega prostora za vajo.

Potrebno je popravit 45m2 stropa (50€/m2 + 1000€ železo. Cca. 4000€ popravilo stropa), urediti tlak in položiti ploščice čez celotni spodnji del stavbe, popraviti omet, urediti sanitarije in postaviti ograjo pred vhodom.

Potrebno je zamenjati okna in vrata in inštalacije.

Potrebno je dokupiti minimalno opremo (mize, stole, kavče, klime, namizni nogomet, hladilnik).

* **Ureditev otroškega igrišča s prostorom za druženje:**

Na mestu kjer je sedaj otroško igrišče z nekaj igrali je velika parcela, ki bi jo radi uredili v prostor za druženje na prostem. V tem sklopu bi bilo potrebno urediti teren, urediti prostor z mizami in klopmi in posaditi drevesa, dokupiti še kakšno igralo in postavili fitnes na prostem.

1. **Pregled tekočih projektov KS Banjšice in planiranje nadaljevanja del**

* 20.4.2024- čistilna akcija
* 19.5.2024- binkošti
* Ureditev igral ( 3000€ ) Izvajalec, ki je dobavil obstoječa igrala jih bo pregledal in nam dal ponudbo za kakao dodatno igralo
* Pridobili smo ponudbo za varnostno ograjo ob otroških igralih, ker je zraven cesta in starše skrbi za varnost otrok. Ograjo bi bilo potrebno postaviti tudi na ovinku v Lohkah ob info tabli in klopi. Posrdedovali smo jo na MONG, saj nam je bilo povedano, da njena namestitev spada k ureditvi ceste in je ne smemo nameščati sami.
* G. Tamara (krajinska arhitektka) nam je izdelala idejno zasnovo za ureditev prostora ob otroškem igrišču v družabni prostor, ki bi postal prostor za druženje in preživljanje prostega časa. Vključuje prostor za sedenje v senci dreves ob cesti, otroška igrala se umakne zaradi varnosti stran od ceste. Uredi se fitnes na prostem, za katerega opažamo, da postaja vse bolj popularen za odrasle.
* Potrebno je pridobiti predračun za stopnice pri zidu na igrišče, kar bi olajšalo dostop na igrišče.
* 5.500 € namenskih sredstev za kuhinjo in nadstrešek: 2.600€ znaša predračun Lesnine, ki smo ga izbrali, ker je najugodnejši. Preostanek bomo porabili za nadstrešek nad vrati. Potrebno pridobiti ponudbe.
* 10.000€ za ureditev električne napeljave na prireditvenem prostoru, stavbi pisarne, letne kuhinje in dvorane. Za elektriko iščemo izvajalca, uredi Simon Humar.

1. **Razno**

* Oglasne deske: potrebno jih je popraviti ali izdelati nove, tako, da bo mogoča obnova z menjavo samo lesa.
* Delavnica izdelave suhozida: radi bi uredili suhozid, katerega ostanki so se pokazali po čiščenju kala na Lužah.

Sestanek se zaključi ob 22.00 h

Zapisnikar: Maja Jakopič

Predsednica sveta KS Banjšice: Lilijana Lazar Šuligoj